Offentliggjort 17.05.18 kl. 10:53
Det børsnoterede ejendomsselskab med hjemsted i Aarhus fastholder sine forventninger til 2018, fremgår det af torsdagens kvartalsregnskab.
"Resultatet følger budgettet med en positiv undertone. Købet af MC Property Fund Hamburg GmbH i efteråret 2017 forløber planmæssigt og bidrager til indtjeningen," siger Mogens V. Møller, der er adm. direktør i Prime Office, i en kommentar til regnskabet.
"Med investeringsejendomme for 2,43 mia. kr. og en risikovægtet egenkapital på næsten 1 mia. kr. og faste lave renter i en årrække via rentedækning, så glæder vi os over en investering i tyske investeringsejendomme i Europas stærkeste økonomi," siger han.
Med købet af MC Property Fund Hamburg har selskabet føjet et nyt segment med bolig- og erhvervsejendomme i Hamburg-området til porteføljen. Og nu råder Prime Office over i alt cirka 290.000 kvadratmeter fordelt på 3731 lejligheder og erhvervsejendomme i Nordtyskland. Boligejendomme udgør 76 pct. af porteføljen.